Smernica č. 47/2021,
ktorou sa mení a dopĺňa smernica Ministerstva školstva, vedy, výskumu a športu Slovenskej republiky č. 47/2017, ktorou sa určuje postup pri poskytovaní finančných prostriedkov na riešenie havarijných situácií
Gestorský útvar: sekcia financovania regionálneho školstva                       ev. č.: 2021/21676:2-A2301
tel.: 02/59 374 471
Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a v súlade s § 4c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov túto smernicu:
Čl. 1
Smernica Ministerstva školstva, vedy, výskumu a športu Slovenskej republiky 
č. 47/2017, ktorou sa určuje postup pri poskytovaní finančných prostriedkov na riešenie havarijných situácií sa  mení a dopĺňa takto:

1.	V čl. 1 ods. 1 písm. c) sa slová „okresného úradu v sídle kraja“ nahrádzajú slovami „regionálneho úradu školskej správy (ďalej len „regionálny úrad“)“.

2.	V čl. 2 ods. 1 písmeno c) znie:

„c) označenie havarijnej situácie podľa § 4c ods. 1 zákona,“.

3.	V čl. 2 ods. 2 písm. d) sa na konci bodka nahrádza čiarkou a pripájajú sa tieto slová: „ktorá sa zasiela len elektronicky vo formáte JPG.“.

4.	V čl. 2 sa vypúšťa odsek 4.

Doterajší odsek 5 sa označuje ako odsek 4.

5.	V čl. 3 ods. 6 sa na konci pripája táto veta: „Zároveň písomne oznámi zriaďovateľovi túto skutočnosť a vyzve ho, aby bezodkladne oznámil príslušnému regionálnemu úradu skutočnosti, ktoré menia obsah žiadosti, ak o žiadosti ešte nebolo rozhodnuté.“.

6.	V celom texte smernice okrem čl. 1 ods. 1 písm. c) sa slová „okresný úrad v sídle kraja“ vo všetkých tvaroch nahrádzajú slovami „regionálny úrad“ v príslušnom tvare.
Čl. 2
Účinnosť

Táto smernica nadobúda účinnosť 1. januára 2022.

minister